hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu en hu hu hu hu hu en hu hu en hu en hu hu en hu hu hu en hu hu hu pl hu hu hu hu hu hu hu sl de hu hu hu en hu
Miért ekkora kedvenc a fehér? | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
A fehér falakra egy lakásban gyakran gondolunk úgy, mint klasszikus, unalmas, a kreativitást és az eredetiséget nélkülöző megoldásra. A lakberendezők és az építészek azonban nem értenének egyet ezzel. Szerintük a fehér szín csodálatos, mert elegáns, kifinomult, a teret frissességgel, ártatlansággal és nyugalommal tölti meg, és időtlen.
A divatiparban a fehér sosem hiányozhat, és a fehér darabokat gyakran választják azok, aki szeretnének kifejezni valamit az öltözködésükkel. Ehhez hasonlóan a lakberendezésben a fehéret olyan időtlen színnek tekintik, mely mindig trendi és aktuális. Talán azért, mert a békét, rendet, tisztaságot, örökkévalóságot és az újrakezdést jelképezi. Ezenkívül kellemes a szemnek, valamint a feketével ellentétes szín. Ha a fekete a színek hiányát jelzi, a fehér fény a spektrum összes színét tartalmazza. És vajon miért olyan népszerű ez a leggyakrabban használt szín a lakberendezésben?
Miért szeretjük a fehéret?
-        Egy üres vászon: A fehér falak a lakásban olyanok, mint egy üres vászon, egy üres lap, mely végtelen sok lehetőséget kínál: teljesen szabadon lehet megválasztani a bútorokat, a színeket és textúrákat. Más színárnyalatokkal, például a kékkel vagy pirossal szemben, melyeket arra lehet használni, hogy a falak a belső tér erős elemei legyenek, és a berendezés megválasztása már a kezdetektől korlátozott, a fehér falak semlegesek, ezért tökéletesek ahhoz, hogy különböző bútorokat és lakberendezési kiegészítőket lehessen kombinálni.
-        Vizuálisan megnagyobbítja a tereket: Talán már hallott arról, hogy a kisebb helyiségek nagyobbnak tűnnek, ha fehérek a falak. A fehér lakás világosnak és tágasnak hat, mert a fehér a fényt máshogy veri vissza, mint a többi szín. Ha egy fehér helyiségbe tükröt vagy fényes bútort tesz, ez még inkább a tágasság érzetét kelti.
-        Akármeddig felhasználható: Ha beltéri falakhoz választ ki színeket, és különösen a berendezés kiválasztása közben gondosan mérlegelje a lehetőségeket, mert előfordulhat, hogy majd valamikor szeretné átrendezni a szobát. A fehérrel nem tévedhet: csak a fehér és fekete időtlen színek, melyek soha nem öregszenek. Ezenkívül a fehér minden évszakhoz aktuális és megfelelő, télen a hó és jég színét idézi fel, tavasszal pedig az illatos gyöngyvirágokat.
-        Könnyen kombinálható más színekkel: A fehér nem csak időtlen szín, mely soha nem megy ki a divatból, hanem gyönyörű és praktikus is, mert gyakorlatilag nincs olyan árnyalat, mely ne egészítené ki. A fehér nagyon jól megy a feketéhez: kombinációjuk hatásos, drámai és gyönyörű. A fekete a legjobban semleges vagy tiszta fehér színnel működik, melyben nincsenek árnyalatok. A tört fehérek ugyanolyan könnyen kombinálhatók más színekkel, mivel gyakorlatilag bármilyen színt kiegészítenek: semleges tónusokat, élénk színeket vagy pasztellszíneket is. Adunk azonban egy tanácsot: ha semleges árnyalatokkal vagy pasztellszínekkel kombinálja, válasszon egy meleg tört fehért és egy kék vagy zöld árnyalatokat tartalmazó, hideg tört fehért.
A fehér összes árnyalata
A fehér használata egyszerűnek tűnhet a belső terekben, de ez az állhatatos szín számos trükköt rejteget. Igaz, hogy több kreatív lakberendezési kombinációt is lehetővé tesz. Azonban ha megnézünk többféle fehér beltéri falat vagy bútort, hamarosan rájövünk, hogy mindegyik fehér egy kicsit más, és nagyon sokféle tört fehér létezik. Egy hideg fehér zöld, kék vagy ibolyaszínű árnyalatai jeges vagy fagyos érzést keltenek, viszont a meleg (krémszínű vagy elefántcsontszínű) fehérek narancs vagy sárga árnyalatokat tartalmaznak, melyek lágyabb, melegebb atmoszférát teremtenek.
Ha teljesen fehér helyiséget szeretne, gondolkozzon többféle fehér árnyalatban. Először válasszon ki egy árnyalatot a falra, figyelembe véve a konnektorok, villanykapcsolók és a nyílászárók tokjának árnyalatát. Ezek általában meleg, sárgás árnyalatúak, melyek még jobban látszanak, ha tiszta, árnyalatokat nem tartalmazó fehéret választ. Ilyen esetben jobb, ha egy meleg, kellemes fehér árnyalatot használ: ilyen például a SPEKTRA Fresh&Easy. Ha azonban jobban tetszik Önnek a fekete-fehér belső tér, választhatja a ragyogó fehér, jól fedő SPEKTRA Perfect White vagy az ugyanilyen jó fedőképességű SPEKTRA Extra vagy SPEKTRA Super festéket.
Használjon melegséget adó textúrákat
Ha aggódik, hogy a teljesen fehér beltér (fehér falak és bútorok) túlságosan sterilen hat, mint egy laboratórium, melegséget vihet bele különböző textúrákkal, például textilekkel, vásznakkal vagy függönyökkel. Ha a szobában csak egy szín van, a beltér többféle fehér anyagot elbír a bolyhos szőnyegektől a díszpárnákig vagy egy fából készült dohányzóasztalig, így a helyiségnek mélységet, rezgést és új dimenziót adva.
A fehér és a földszerű tónusok
Lehet, hogy a fehér belső terek nagyon klasszul és modernül néznek ki a fényképeken, de nem biztos, hogy mindenkinek bejönnek. A fehérséget könnyen fel lehet dobni olyan lakberendezési kiegészítőkkel, melyeknek földszerű színe van, például egy bézs szövött szőnyeggel, egy natúr faszínű tükörkerettel, egy fa lábakon álló fehér márvány asztallal, a falakra tett fényképekkel vagy nyomatokkal, nagy díszvázákba tett virágokkal stb.
A földszerű tónusok társaságában a fehér a természet, nyugalom és modernség érzetét kelti, ez pedig olyan kombináció, mely soha nem megy ki a divatból, és az otthona bármely helyiségéhez illik.
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva